10. การควบคุมภายใน

ในรอบปี 2550
ฝ่ายบริหารได้กำหนดระบบการควบคุมภายในและกระบวนการเพื่อให้ความเชื่อมั่นอย่างสมเหตุสมผลต่อคณะกรรมการบริษัทเกี่ยวกับความเชื่อถือได้ของรายงานทางการเงินและการจัดทำงบการเงินรวมให้สอดคล้องตามมาตรฐานบัญชีที่รับรองทั่วไปในประเทศไทย
และตามแนวทางที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย (ตลท.) ได้กำหนดไว้
ซึ่งคณะกรรมการตรวจสอบได้สอบทานระบบการควบคุมภายในที่กำหนดไว้เป็นรายไตรมาส

นโยบายและระบบการควบคุมภายในที่มีผลต่อรายงานทางการเงินของบริษัท
ประกอบด้วยนโยบายการบัญชีที่เหมาะสมและสอดคล้องกับหลักการบัญชีที่รับรองทั่วไป
โดยเลือกใช้นโยบายการบัญชีที่เหมาะสม
แสดงให้เห็นถึงความโปร่งใสและชัดเจนในข้อมูลที่เชื่อถือได้และถือปฏิบัติอย่างสม่ำเสมอ
รวมทั้งแสดงผลการดำเนินงานและฐานะทางการเงินอย่างเที่ยงธรรม
มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

อนึ่งผู้สอบบัญชีอิสระ (บริษัทเคพีเอ็มจี ภูมิไชย สอบบัญชี จำกัด)
ซึ่งเห็นชอบโดยคณะกรรมการบริษัทผ่านคณะกรรมการตรวจสอบได้ตรวจสอบงบการเงินรวมของบริษัท
รายงานทางการเงินในงบการเงินรวมประกอบด้วย
งบการเงินและหมายเหตุประกอบงบการเงินที่มีการเปิดเผยอย่างเพียงพอ
รวมทั้งการประเมินการควบคุมภายในที่มีผลต่อรายงานทางการเงินของบริษัทโดยฝ่ายบริหารแล้ว
ซึ่งได้แสดงไว้ในรายงานผู้สอบบัญชีในงบการเงินและหมายเหตุประกอบงบการเงิน
โดยสรุปว่าไม่มีข้อบกพร่องของระบบการควบคุมภายในด้านบัญชีที่จะมีผลกระทบอย่างเป็นสาระสำคัญ
ซึ่งสอดคล้องกับความเห็นของสำนักงานตรวจสอบ

ฝ่ายบริหารได้กำหนดขั้นตอนประเมินการควบคุมภายในต่อรายงานทางการเงินในภาพรวมทั้งองค์กรโดยให้พนักงานทุกระดับภายในองค์กรมีส่วนร่วม
กำหนดให้มีระบบการบริหารความเสี่ยง
เผยแพร่และส่งเสริมให้พนักงานทุกคนยึดมั่นปฏิบัติตามหลักบรรษัทภิบาลและจรรยาบรรณเครือซิเมนต์ไทย
(SCG) อย่างสม่ำเสมอ
กำกับดูแลให้พนักงานทุกระดับปฏิบัติงานตามหน้าที่และขอบเขตความรับผิดชอบที่ได้รับมอบหมาย
รวมทั้งให้ความสำคัญในการจัดทำและตรวจสอบติดตามประเมินผลการปฏิบัติงานตามระบบการควบคุมภายในในส่วนที่เกี่ยวข้องกับความน่าเชื่อถือของข้อมูลในรายงานทางการเงิน
มีกระบวนการติดตามประเมินการควบคุมตนเองและมีวิธีการป้องกันที่นำมาใช้ในการแก้ไขข้อบกพร่องที่ได้ตรวจพบในระหว่างปี
และมีการประเมินความเพียงพอและประสิทธิผลของระบบการควบคุมภายในระดับบริษัท
และแสดงสาระสำคัญการควบคุมภายในของบริษัทใน SCG นอกจากนี้
ผู้ตรวจสอบภายในและผู้สอบบัญชีของบริษัทที่มีความเป็นอิสระ
และไม่มีผลประโยชน์เกี่ยวข้องกับกิจกรรมได้ประเมินประสิทธิผลของการควบคุมภายในต่อรายงานทางการเงินเพื่อเพิ่มความมั่นใจว่าการประเมินเป็นไปอย่างเที่ยงตรง
เป็นกลาง และเชื่อถือได้ โดยได้รายงานผลการประเมิน
กระบวนการทดสอบตามเกณฑ์มาตรฐานที่ยอมรับเพื่อสนับสนุนประสิทธิผลของการควบคุมภายในต่อรายงานทางการเงินด้วย

รายละเอียดเกี่ยวกับการควบคุมภายใน สามารถดูข้อมูลเพิ่มเติมได้ที่หน้า 99 - 100

รายงานคณะกรรมการตรวจสอบ

ในรอบบัญชีปี 2550
คณะกรรมการตรวจสอบได้ปฏิบัติหน้าที่ตามขอบเขตที่คณะกรรมการบริษัทได้มอบหมายให้กำกับดูแลตามข้อบังคับว่าด้วยคณะกรรมการตรวจสอบ
ที่สำคัญได้แก่ การสอบทานงบการเงิน การสอบทานการกำกับดูแลกิจการที่ดีตามหลักการบรรษัทภิบาล
และจรรยาบรรณเครือซิเมนต์ไทย (SCG) การกำกับดูแล การบริหารความเสี่ยง
การสอบทานและพัฒนาระบบการควบคุมภายใน การกำกับดูแลงานตรวจสอบภายใน
และการพิจารณาแต่งตั้งผู้สอบบัญชีประจำปี 2551 โดยมีการประชุมทั้งสิ้น 7 ครั้ง
และคณะกรรมการตรวจสอบเข้าประชุมร้อยละ 96 สรุปสาระสำคัญในการปฏิบัติหน้าที่ได้ดังนี้

  1. การสอบทานงบการเงิน
  คณะกรรมการตรวจสอบได้สอบทานงบการเงินรายไตรมาสและประจำปี 2550
  ของบริษัทปูนซิเมนต์ไทย จำกัด (มหาชน) และงบการเงินรวมของ SCG กับฝ่ายบริหาร
  และสำนักงานตรวจสอบ
  รวมทั้งได้เชิญผู้สอบบัญชีเข้าร่วมประชุมชี้แจงข้อซักถามเกี่ยวกับการจัดทำงบการเงินตามข้อกำหนดของกฎหมายและมาตรฐานบัญชีจนเป็นที่พอใจ
  ก่อนที่จะให้ความเห็นชอบงบการเงินดังกล่าว
  ในปีนี้คณะกรรมการตรวจสอบได้ประชุมร่วมกับผู้สอบบัญชีโดยไม่มีฝ่ายบริหารของบริษัทหนึ่งครั้ง
  เพื่อปรึกษาหารือกันอย่างอิสระถึงประเด็นสำคัญๆ
  ในการจัดทำงบการเงินและการเปิดเผยข้อมูลที่เป็นประโยชน์กับผู้ใช้
  งบการเงินเพิ่มขึ้นตามที่แสดงไว้ในรายงานประจำปีแล้ว
  ในรอบบัญชีปีนี้ได้มีการนำเทคโนโลยีสารสนเทศที่ทันสมัยมาพัฒนาการทำบัญชีให้สอดคล้องกับระบบการควบคุมภายในที่ดีและมาตรฐานบัญชีได้อย่างมีประสิทธิภาพ
  ประสิทธิผล โปร่งใสและตรวจสอบได้
  จนสามารถเสนองบการเงินก่อนสอบทานหรือตรวจสอบก่อนกำหนดเวลาของตลาดหลักทรัพย์แห่งประเทศไทย
  (ตลท.) ได้อย่างต่อเนื่องมาตั้งแต่ปี 2541
  โดยไม่มีการปรับปรุงรายการที่เป็นสาระสำคัญจากผู้สอบบัญชีเมื่อมีการสอบทานหรือตรวจสอบแล้ว

  2. การสอบทานการกำกับดูแลกิจการที่ดี
  ในปีนี้คณะกรรมการบรรษัทภิบาลและสรรหาได้มีการปรับปรุงจรรยาบรรณของ SCG
  ใหม่ให้เหมาะสมกับการประกอบธุรกิจอย่างมีคุณธรรม ถึงแม้จะประสบปัญหาเศรษฐกิจถดถอยก็ตาม
  และคณะกรรมการบริษัทได้อนุมัติให้ใช้จรรยาบรรณดังกล่าวเป็นแนวปฏิบัติของพนักงาน
  และให้ถือปฏิบัติอย่างจริงจัง นอกจากนี้ คณะกรรมการบริษัทยังได้อนุมัติแนวปฏิบัติ
  Whistleblower Policy
  เพื่อให้พนักงานทุกคนมีส่วนร่วมในการแจ้งข้อมูลหรือเบาะแสเกี่ยวกับการทุจริต
  หรือไม่ปฏิบัติตามกฎหมาย กฎระเบียบ ข้อบังคับ และจรรยาบรรณ
  ซึ่งจะช่วยลดการทุจริตและเพิ่มประสิทธิภาพการปฏิบัติงานได้
  โดยบุคคลที่แจ้งข้อมูลจะได้รับการคุ้มครองและความเป็นธรรมจากบริษัทด้วย

  การพัฒนาการกำกับดูแลกิจการที่ดีอย่างเป็นระบบและต่อเนื่อง ส่งผลให้การกำกับดูแลกิจการของ
  SCG
  เป็นที่ยอมรับของสถาบันที่มีชื่อเสียงทั้งในและต่างประเทศจนได้รับรางวัลเป็นจำนวนมากดังที่แสดงไว้ในรายงานประจำปีแล้ว

  นอกจากนี้
  คณะกรรมการตรวจสอบยังได้มีการประเมินผลการปฏิบัติหน้าที่ของคณะกรรมการและตนเองเป็นประจำทุกปีตามแนวทางของสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)
  และของต่างประเทศที่เหมาะสมกับ SCG ซึ่งมีหัวข้อในการประเมิน คือ ความพร้อมของกรรมการ
  การบริหารความเสี่ยง รายงานทางการเงิน การประชุมคณะกรรมการ
  การปฏิบัติหน้าที่ของเลขานุการบริษัทและสำนักงานตรวจสอบ
  ผลการประเมินทั้งของคณะกรรมการและตนเองเป็นที่น่าพึงพอใจมากต่อเนื่องมาทุกปี

  3. การกำกับดูแลการบริหารความเสี่ยง
  คณะกรรมการตรวจสอบได้กำกับดูแลการประเมินการบริหารความเสี่ยงทั้งในแผนงานประจำปีและการปฏิบัติงานจริงเป็นรายไตรมาสตามคู่มือที่กำหนดไว้
  ซึ่งความเสี่ยงที่สำคัญต่างๆ ได้แสดงไว้ในรายงานประจำปีแล้ว
  คณะกรรมการตรวจสอบมุ่งเน้นในเรื่องการจัดการความเสี่ยงอย่างมีประสิทธิภาพและทันเวลา
  จึงได้กำหนดดัชนีชี้วัดความเสี่ยงและช่วงผลต่างที่ยอมรับได้เป็นสัญญาณเตือนภัยตามปัจจัยความเสี่ยงต่างๆ
  เมื่อเข้าข่ายสัญญาณเตือนภัยดังกล่าว จะต้องมีมาตรการจัดการความเสี่ยงที่ได้ผลทันเวลา
  และมีการติดตามผลอย่างสม่ำเสมอจนความเสี่ยงดังกล่าวลดลงถึงจุดยอมรับได้
  การพัฒนาการบริหารความเสี่ยงได้ทำมาอย่างต่อเนื่องและมีการสื่อสารให้พนักงานที่เกี่ยวข้องทุกคนเข้าใจและใช้เป็นกรณีศึกษาได้

  4. การกำกับดูแลและพัฒนาระบบการควบคุมภายใน
  มีการนำเทคโนโลยีสารสนเทศเข้ามาช่วยในการสอบทาน จุดควบคุมที่สำคัญๆ
  ของรายงานการเงินทุกระบบอย่างต่อเนื่อง
  ส่งผลให้ในการประเมินระบบการควบคุมภายในของผู้สอบบัญชีและสำนักงานตรวจสอบมีความเห็นสอดคล้องกันว่า
  SCG มีระบบการควบคุมภายในที่เหมาะสมเพียงพอ โดยไม่พบจุดอ่อนที่เป็นสาระสำคัญ
  ซึ่งจะเป็นปัจจัยเสี่ยงให้เกิดผลกระทบต่อการดำเนินธุรกิจอย่างเป็นนัยสำคัญ
  เพื่อให้หน่วยงานปฏิบัติงานได้ตามเป้าหมายและระบบการควบคุมภายในที่กำหนดไว้
  จึงได้มีการพัฒนาหลักการประเมินการควบคุมภายในด้วยตนเอง (Control Self
  Assessment) โดยนำเทคโนโลยีสารสนเทศเข้ามาช่วยในการประเมินได้อย่างรวดเร็วทันเวลา
  และวิเคราะห์สาเหตุได้ถูกต้องมากขึ้น นอกจากนี้
  ยังมีการพัฒนาระบบการมอบอำนาจดำเนินการเป็น Website
  ที่ให้ความสะดวกในการค้นหาและปรับปรุงข้อมูลให้เป็นปัจจุบันได้ตรงกัน
  ทำให้การอนุมัติรายการทางการเงินเป็นไปตามขอบเขตที่กำหนดไว้อย่างมีประสิทธิภาพ
  รวมทั้งการจัดให้มีระบบงานสอบทานและการรายงานของผู้เกี่ยวข้องกับรายการเกี่ยวโยงให้เป็นไปตามประกาศของ
  ก.ล.ต. และ ตลท. อย่างถูกต้องครบถ้วน

  5. การกำกับดูแลงานตรวจสอบภายใน
  มีการสอบทานงานของสำนักงานตรวจสอบในการปฏิบัติตามแผนระยะสั้นและระยะปานกลางที่กำหนดไว้เป็นรายไตรมาส
  และมีการทบทวนระบบงานตรวจสอบที่สำคัญๆ ให้เหมาะสมกับสภาพธุรกิจที่เปลี่ยนแปลงไปปีละ 2
  ครั้ง
  ส่งผลให้งานตรวจสอบมีการพัฒนาในเชิงป้องกันมากขึ้นซึ่งเป็นประโยชน์กับหน่วยงานในการเพิ่มประสิทธิภาพประสิทธิผลจากการที่มีข้อผิดพลาดน้อยลง
  ระบบการให้คำปรึกษาที่นำมาใช้ในปีที่แล้วเกิดผลดีกับพนักงานในการสอบถามข้อสงสัยหรือเรียนรู้สิ่งที่ยังไม่ทราบในการปฏิบัติงานได้อย่างถูกต้องและสะดวกมากขึ้น
  นอกจากนี้ ก็ยังมีการกำหนดให้หน่วยงานสามารถประเมินการปฏิบัติงานของผู้ตรวจสอบ
  และให้ข้อคิดเห็นในการปรับปรุงงานตรวจสอบได้อย่างอิสระ
  ส่งผลให้งานตรวจสอบได้รับการปรับปรุงให้มีคุณภาพมากขึ้นอย่างต่อเนื่อง
  รวมทั้งสำนักงานตรวจสอบได้มีการพัฒนาดัชนีชี้วัดที่ใช้ในการวัดผลการปฏิบัติหน้าที่ตรวจสอบให้มีประสิทธิภาพมากขึ้น

  6. การพิจารณาแต่งตั้งผู้สอบบัญชีประจำปี 2551
  มีการให้ประเมินผลการปฏิบัติงานของผู้สอบบัญชีซึ่งได้ผลเป็นที่พอใจใกล้เคียงกับปีก่อน
  รวมทั้งได้สอบทานคุณสมบัติของผู้สอบบัญชีให้ถูกต้องตามประกาศของ ก.ล.ต. และ ตลท. แล้ว
  คณะกรรมการตรวจสอบจึงมีมติให้เสนอแนะต่อคณะกรรมการบริษัทเพื่อขออนุมัติจากที่ประชุมผู้ถือหุ้นแต่งตั้งนายนายวินิจ
  ศิลามงคล ผู้สอบบัญชีรับอนุญาตเลขที่ 3378 และ/หรือนายพิศิษฐ์ ชีวะเรืองโรจน์
  ผู้สอบบัญชีรับอนุญาตเลขที่ 2803 และ/หรือนายสุพจน์ สิงห์เสน่ห์ ผู้สอบบัญชีรับอนุญาตเลขที่ 2826
  และ/หรือนายเจริญ ผู้สัมฤทธิ์เลิศ ผู้สอบบัญชีรับอนุญาตเลขที่ 4068 แห่งบริษัทเคพีเอ็มจี ภูมิไชย
  สอบบัญชี จำกัด เป็นผู้สอบบัญชีของบริษัทประจำปี 2551

  ในนามคณะกรรมการตรวจสอบ

พลอากาศ[]เอก

  (กำธน สินธวานนท์)

ประธานกรรมการตรวจสอบ

[]